**A Chiesi a betegek nyelvét és tapasztalatait tükröző új vizuális identitással folytatja a kulturális átalakulást**

* Az új vizuális identitás a B Corp minősítéssel rendelkező Chiesi Csoport folyamatos átalakulásának első nyilvános megjelenési formája
* Az új vállalati identitás középpontjában a betegek tapasztalatai és a Chiesi megítélése áll

**Párma (Olaszország), 2021. március 22. –** A CHIESI kutatás-orientált nemzetközi gyógyszeripari és egészségügyi Csoport (Chiesi Csoport) bemutatta új vizuális identitását, amelyet elsősorban a betegek inspiráltak, valamint az, ahogyan ők látják a vállalatot és ahogyan a termékeikkel élnek. A bejelentés a betegek iránt valóban empatikus vállalati kultúra megteremtésére irányuló folyamatos erőfeszítések következő lépése, amely összhangban van a legmagasabb szintű etikai és fenntarthatósági követelményekkel, amelyeknek a Chiesi B Corporation minősítéssel rendelkező vállalatként megfelel.

A folyamat részeként a Chiesi Csoport újszerű megközelítést alkalmazott, amelynek során intim párbeszédet indított a betegekkel, családjaikkal és gondozóikkal, akik megosztották a betegségek napi kezelése során szerzett valós életbeli tapasztalataikat.

**Az empátia által vezérelt megközelítés a Chiesi Csoport, a világ legnagyobb B Corp minősítésű gyógyszeripari vállalata magas szintű etikai normáira épül**

Az eredmény egyedülálló betekintést nyújtott a Chiesi Csoport számára a betegek állapotába és olyan érzelmi alapot teremtett, amely lehetővé tette az új vizuális identitás kialakítását workshopok sorozatán keresztül, amelyben részt vett minden alkalmazott, pozíciótól, háttértől és földrajzi elhelyezkedéstől függetlenül.

*„Új vizuális identitásunk – és a kidolgozásával kapcsolatos megközelítésünk – B Corp minősítéssel rendelkező családi tulajdonú vállalatunk betegközpontú kultúrájának első nyilvános megjelenési formája”* – magyarázza **Alberto Chiesi, a Chiesi Csoport elnöke**. *„Szeretnénk biztosítani, hogy minden tettünket az empátia vezérelje. A Chiesinél mindenkinek tisztában kell lennie a betegek szükségleteivel és azzal, hogy mi mindent tapasztalnak a krónikus és ritka betegségek ellen vívott küzdelmük során – nap mint nap. Felbecsülhetetlen értéket képvisel, amit a folyamat során megtanultunk. Továbbra is támogatjuk az aktív párbeszédet betegeink, alkalmazottaink és az egészségügyi szolgáltatók között, azzal a céllal, hogy társadalmi és környezeti szempontból felelős módon tudjuk együtt javítani az emberi élet minőségét.”*

*„Kiemelkedő pillanat ez a gyógyszeriparban egyedülálló megközelítést alkalmazó Chiesi számára”* – teszi hozzá **Martin Lindstrom, a márka és vállalati kultúra átalakítás szakértője és a Lindstrom Vállalat alapítója**, aki a Chiesi Csoportot a létrehozás folyamatában támogatta. *„Az arculatváltás hűen tükrözi a vállalat elkötelezettségét betegei iránt. Azáltal, hogy saját nyelvükön szólítja meg őket, még nagyobb hangsúlyt kap a Chiesi empátiára és hitelességre helyezett fókusza, ebben az iparágban ugyanis mindkettőre nagy szükség van.”*

Az új vizuális identitás részeként a Chiesi Csoport korszerűsíti márkafelépítését a következő három területen: Légzéskönnyítés, Ritka betegségek és Ápolás. Az új színvilág mellett a terápiás területek megnevezéseit a betegek által használt nem orvosi nyelvezet megnevezései ihlették. Az egyszerűsített terminológia javítja a Chiesi Csoport kínálatának hozzáférhetőségét és megértését:

* A **Légzéskönnyítés** terület újszülöttkortól felnőttkorig kínál légzést segítő termékeket és szolgáltatásokat.
* A **Ritka betegségek** ritka és ultra-ritka betegségekben szenvedő betegek kezelésére összpontosít.
* Az **Ápolás** olyan termékeket és szolgáltatásokat ötvöz, amelyek támogatják az egészségügyi szakemberek által nyújtott speciális ellátást és a fogyasztói öngondoskodást.

*„Új vizuális identitásunk útnak indítása számos további változás kiindulópontja, amelyek fokozatosan bevezetésre kerülnek egy valóban empátia vezérelt betegmegközelítés megvalósítása érdekében”* **– fejtette ki Ugo Di Francesco, a Chiesi Csoport vezérigazgatója**. *„Célunk, hogy megkönnyítsük és kényelmesebbé tegyük a betegek és egészségügyi szolgáltatóik életét. Ennek elérése érdekében a Chiesi munkatársai a vállalat minden területén számos olyan projekten dolgoznak, mint a mesterséges intelligencia alkalmazások, amelyek a gyógyszerek adagolásában segítik a betegeket, vagy az olyan új csomagolás, amelyet a színvak betegek is azonnal fel tudnak ismerni.”*

Mindezeken felül a Chiesi Csoport folytatja útját a teljes mértékben fenntartható vállalkozássá válás felé. Az egyik kiemelt terület a klímaváltozás kezelése; a vállalat június elején a 2020-as fenntarthatósági jelentésében új célokat fogalmaz meg ezen a téren.

###

**A Chiesi Csoportról**

Az olaszországi Pármában található központtal rendelkező Chiesi Farmaceutici egy nemzetközi kutatás-orientált vállalatcsoport több mint 85 év gyógyszeripari tapasztalattal, amely világszerte 30 országban tevékenykedik. Innovatív gyógyszereket kutat, fejleszt és hoz forgalomba légúti megbetegedések kezelésére, a speciális ellátáshoz, valamint ritka betegségek kezelésére. A Csoport kutatás-fejlesztési központja az olaszországi Pármában található, és hat másik – franciaországi, egyesült államokbeli, kanadai, kínai, egyesült királyságbeli és svédországi – jelentős K+F csoporttal egységet alkotva végzi a preklinikai, klinikai és törzskönyvezési programjait. A Csoport több mint 6000 főt foglalkoztat. 2019-ben a Chiesi a világ legnagyobb B Corp minősítéssel rendelkező gyógyszeripari vállalatává vált, és mint ilyen, elkötelezett a legmagasabb szintű ellenőrzött felelős üzleti magatartás mellett az emberi élet minőségének javítása érdekében társadalmi és környezeti szempontból felelős módon. B Corp minősítéssel rendelkező vállalatként a Chiesinek törvényi kötelessége, hogy figyelembe vegye döntéseinek hatását az alkalmazottakra, az ügyfelekre, a beszállítókra, a közösségekre és a környezetre. Csakúgy, mint a Chiesi, a globális B Corp mozgalom szintén az értékteremtés eszközének tekinti az üzletet. A vállalat elkötelezte magát amellett is, hogy 2035 végére karbonsemlegessé váljon, és nulla hatást gyakoroljon a környezetre. További tájékoztatás: [www.chiesi.com](http://www.chiesi.com)

**Sajtókapcsolat:**

**Chiesi Csoport**

Alessio Pappagallo

***Globális kommunikációs menedzser***

Tel.: +39 339 5897483

E-mail: a.pappagallo@chiesi.com

**Teneo**

Jan Hromadko

Tel.: +32 474 982 690

E-mail: jan.hromadko@teneo.com